कचरे की मात्रा का पता लगाने के लिए शोधकर्ताओं ने 3डी सेंसर का उपयोग किया है। यूनिवर्सिटी ऑफ मिनेसोटा के शोधकर्ता डॉ. अजय सिंह नागपुरे ने बताया कि आमतौर पर इन सेंसर्स का उपयोग 3डी प्रिंटिंग के लिए किया जाता है। इस डिवाइस में लगे हाई डेफिनेशन रंगीन कैमरे और संवेदनशील इन्फ्रारेड प्रोजेक्टर की मदद से वस्तुओं की मात्रा का सटीक आकलन किया जा सकता है। इससे कचरे की मात्रा के साथ-साथ कचरे के विभिन्न प्रकारों – जैसे मलबा, प्लास्टिक और जैविक रूप से अपघटित होने वाले कचरे का भी पता लगा सकते हैं।